Styrken af magnetfeltet angives enten ved den [[magnetisk feltstyrke|magnetiske feltstyrke]], typisk kaldet '''H-feltet''', eller den [[magnetisk fluxtæthed|magnetiske fluxtæthed]], typisk kaldet '''B-feltet'''. I de fleste materialer er disse to størrelser proportionale, og proportionalitetskonstanten afhænger af materialet. Ferromagnetiske materialer, f.eks. [[jern]], [[nikkel]] og [[Kobolt|cobolt]], er de vigtige undtagelser, sammenhængen er her [[ulinearitet|ulineær]] og [[hysterese|hysteretisk]], hvilket betyder at B-feltet afhænger af H-feltets "historie". Det er på denne måde man kan magnetisere et ferromagnetisk materiale; udsættes materialet for et H-felt der derefter fjernes igen, går materialet fra at være umagnetisk til at have et blivende B-felt.
Filosofi Fysik